CELEX: 32002L0004
Language: hr
Date: 2002-01-30 00:00:00
Title: Direktiva Komisije 2002/4/EZ od 30. siječnja 2002. o registraciji gospodarstava u kojima se drže kokoši nesilice, obuhvaćenih Direktivom Vijeća 1999/74/EZ

03/Sv. 018
            
            
               HR
            
            
               Službeni list Europske unije
            
            
               139
            
         32002L0004
   
               L 030/44
            
            
               SLUŽBENI LIST EUROPSKE UNIJE
            
            
               30.01.2002.
            
         
      DIREKTIVA KOMISIJE 2002/4/EZ
   od 30. siječnja 2002.
   o registraciji gospodarstava u kojima se drže kokoši nesilice, obuhvaćenih Direktivom Vijeća 1999/74/EZ
   KOMISIJA EUROPSKIH ZAJEDNICA
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 1999/74/EZ od 19. srpnja 1999. o minimalnim uvjetima za zaštitu kokoši nesilica (1), a posebno njezin članak 7.,
   budući da:
   
               (1)
            
            
               U Direktivi 1999/74/EZ predviđeni su minimalni uvjeti zaštite kokoši nesilica u različitim sustavima držanja i ovlašćuje se države članice da izaberu najprimjereniji sustav ili sustave.
            
         
               (2)
            
            
               Prema članku 7. Direktive 1999/74/EZ zahtijeva se da svako gospodarstvo obuhvaćeno područjem djelovanja te Direktive bude registrirano putem nadležnog tijela države članice i da mu se dodijeli njegov jedinstveni registracijski broj koji je sredstvo sljedivosti jaja za prehranu ljudi koja se stavljaju na tržište.
            
         
               (3)
            
            
               Uredba Vijeća (EEZ) br. 1907/90 od 26. lipnja 1990. o određenim tržišnim standardima za jaja (2) kako je zadnje izmijenjena Uredbom (EZ) br. 5/2001 (3), donosi obvezu otiskivanja koda na jaja koji predstavlja jedinstveni registracijski broj proizvođača i omogućuje prepoznavanje metode držanja.
            
         
               (4)
            
            
               Metode držanja definirane su Uredbom Komisije (EEZ) br. 1274/91 od 15. svibnja 1991. o uvođenju detaljnih pravila za provedbu Uredbe (EEZ) br. 1907/90 o određenim tržišnim standardima za jaja (4) kako je zadnje izmijenjena Uredbom (EZ) br. 1651/2001 (5), kao i Uredbom Vijeća (EEZ) br. 2092/91 od 24. lipnja 1991. o ekološkoj proizvodnji poljoprivrednih proizvoda i označivanju tako proizvedenih poljoprivrednih proizvoda i hrane (6) kako je zadnje izmijenjena Uredbom (EZ) br. 2491/2001 (7), vezano uz ekološku proizvodnju.
            
         
               (5)
            
            
               Registracija gospodarstava pod određenim jedinstvenim registracijskim brojem preduvjet je sljedivosti jaja za prehranu ljudi koja se stavljaju na tržište.
            
         
               (6)
            
            
               Mjere predviđene ovom Direktivom u skladu su s mišljenjem Stalnog veterinarskog odbora,
            
         DONIJELA JE OVU ODLUKU:
   Članak 1.
   1.   Države članice:
   
               (a)
            
            
               uspostavljaju sustav za registraciju svakog proizvodnog mjesta (dalje u tekstu: „gospodarstvo”) obuhvaćenog područjem djelovanja Direktive 1999/74/EZ, dodjeljujući mu jedinstveni registracijski broj, u skladu s Prilogom ovoj Direktivi;
            
         
               (b)
            
            
               osiguravaju da se za svako takvo gospodarstvo nadležnom tijelu države članice dostave barem podaci navedeni u točki 1. Priloga, do datuma koji određuje država članica; taj datum treba biti takav da dopušta dovoljno vremena za registraciju tih gospodarstava u skladu s točkom (c);
            
         
               (c)
            
            
               osiguravaju da je do 31. svibnja 2003. svako gospodarstvo za koje se dostavljaju traženi podaci do datuma određenog na temelju točke (b) registrirano i da mu je dodijeljen jedinstveni registracijski broj.
            
         2.   Države članice osiguravaju da od 1. lipnja 2003.
   
               (a)
            
            
               nijedno gospodarstvo za koje do propisanoga datuma nisu dostavljeni traženi podaci na temelju stavka 1. točke (b) ne može biti u daljnjoj uporabi; i
            
         
               (b)
            
            
               nijedno novo gospodarstvo ne može započeti s uporabom prije dovršetka registracije i zaprimanja jedinstvenog registracijskog broja.
            
         3.   Države članice osiguravaju da je upisnik gospodarstava ustrojen u skladu sa stavkom 1. dostupan nadležnim tijelima države članice u svrhu sljedivosti jaja za prehranu ljudi koja se stavljaju na tržište.
   4.   Države članice osiguravaju da promjene koje se odnose na upisane podatke bez odgode budu dostavljene nadležnom tijelu i da se upisnik ažurira čim se zaprime takvi podaci.
   Članak 2.
   Države članice donose zakone i druge propise potrebne za usklađivanje s odredbama ove Direktive najkasnije do 31. ožujka 2003. One o tome odmah obavješćuju Komisiju.
   Kad države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   Članak 3.
   Ova Direktiva stupa na snagu dvadesetog dana od dana objave u Službenom listu Europskih zajednica.
   Članak 4.
   Ova je Direktiva upućena državama članicama.
   
      Sastavljeno u Bruxellesu 30. siječnja 2002.
      
         
            Za Komisiju
         
         David BYRNE
         
         
            Član Komisije
         
      
   
   
      (1)  SL L 203, 3.8.1999., str. 53.
   
      (2)  SL L 173, 6.7.1990., str. 5.
   
      (3)  SL L 2, 5.1.2001., str. 1.
   
      (4)  SL L 121, 16.5.1991., str. 11.
   
      (5)  SL L 220, 15.8.2001., str. 5.
   
      (6)  SL L 198, 22.7.1991., str. 1.
   
      (7)  SL L 337, 20.12.2001., str. 9.
   PRILOG
   Prema potrebi primjenjuju se pojmovi iz članka 2. Direktive 1999/74/EZ.
   1.   PODACI POTREBNI ZA REGISTRACIJU
   Za svako gospodarstvo trebaju se upisati barem sljedeći podaci:
   
               —
            
            
               gospodarstvo:
               
                           —
                        
                        
                           naziv gospodarstva,
                        
                     
                           —
                        
                        
                           adresa,
                        
                     
         
               —
            
            
               fizička osoba odgovorna za kokoši nesilice (dalje u tekstu: „skrbnik”):
               
                           —
                        
                        
                           ime,
                        
                     
                           —
                        
                        
                           adresa,
                        
                     
                           —
                        
                        
                           registracijski broj(evi) ostalog(-ih) gospodarstva(-ava) obuhvaćenih područjem djelovanja Direktive 1999/74/EZ koje vode ili posjeduju skrbnici,
                        
                     
         
               —
            
            
               posjednik gospodarstva, ako se razlikuje od skrbnika:
               
                           —
                        
                        
                           ime,
                        
                     
                           —
                        
                        
                           adresa,
                        
                     
                           —
                        
                        
                           registracijski broj(evi) ostalog(-ih) gospodarstava obuhvaćenih područjem djelovanja Direktive 1999/74/EZ koje posjeduju ili vode posjednici,
                        
                     
         
               —
            
            
               dodatni podaci o gospodarstvu:
               
                           —
                        
                        
                           način(i) držanja prema definicijama koje se spominju u točki 2.1.,
                        
                     
                           —
                        
                        
                           maksimalni kapacitet gospodarstva za broj ptica u nekom određenom vremenu; ako se koriste različiti načini držanja, dodatno i maksimalni broj ptica u nekom određenom vremenu po načinu držanja.
                        
                     
         2.   JEDINSTVENI REGISTRACIJSKI BROJ
   Jedinstveni registracijski broj sastoji se od znamenke koja naznačuje način držanja određen u skladu s točkom 2.1., nakon čega slijedi kod države članice prema točki 2.2. i identifikacijski broj koji određuje država članica u kojoj je smješteno gospodarstvo.
   2.1.   Kod za način držanja
   
   Načini držanja kako su određeni Uredbom (EEZ) br. 1274/91 kako je izmijenjena, korišteni na gospodarstvu naznačeni su sljedećim kodom:
   
               1
            
            
               Slobodni
            
         
               2
            
            
               Stajski
            
         
               3
            
            
               Kavezni
            
         Način držanja koji se koristi na gospodarstvima koja proizvode prema uvjetima navedenim u Uredbi (EEZ) br. 2092/91 naznačen je s:
   
               0
            
            
               Ekološka proizvodnja
            
         2.2.   Kod za pojedine države članice koje registriraju
   
   
               AT
            
            
               Austrija
            
         
               BE
            
            
               Belgija
            
         
               DE
            
            
               Njemačka
            
         
               DK
            
            
               Danska
            
         
               ES
            
            
               Španjolska
            
         
               FI
            
            
               Finska
            
         
               FR
            
            
               Francuska
            
         
               GR
            
            
               Grčka
            
         
               IE
            
            
               Irska
            
         
               IT
            
            
               Italija
            
         
               LU
            
            
               Luksemburg
            
         
               NL
            
            
               Nizozemska
            
         
               PT
            
            
               Portugal
            
         
               SE
            
            
               Švedska
            
         
               UK
            
            
               Ujedinjena Kraljevina
            
         2.3.   Identifikacijski broj gospodarstva
   
   Svaka država članica uvodi sustav za dodjelu jedinstvenog broja svakom gospodarstvu koji se treba registrirati, koji se može koristiti i u svrhe koje su različite od ove Direktive pod uvjetom da se osigura identifikacija gospodarstva.
   Države članice mogu dodati dopunske znakove na identifikacijski broj, kao za identifikaciju odvojenih jata držanih u odijeljenim objektima gospodarstva.